**Text from Knauf Insulation free for use:  
  
Søren kan se alle de positive ændringer**

**Det er altid godt at skifte perspektiv. Søren Storgaard Jensen arbejdede som sælger hos Knauf Insulation i Danmark, stoppede for at arbejde hos en grossist i byggemarkedsbranchen og kom efter godt tre år tilbage som sælger hos Knauf Insulation.**   
  
**– Wow, sikke en udvikling, der er sket! Jeg er så glad for at være tilbage.**

Søren Storgaard Jensen begyndte igen hos Knauf Insulation den 1. juni. Mellemperioden hos grossistvirksomheden varede tre et halvt år og gav selvfølgelig yderligere værdifuld erfaring. Men da drømmejobbet blev ledigt som sælger hos Knauf Insulation i det distrikt, hvor han selv bor, ville han tilbage.

– Jeg kunne godt lide at arbejde hos Knauf Insulation allerede sidste gang, og nu får jeg også mulighed for at arbejde mere med slutkunderne, hvilket jeg synes er vigtigt. Det er ikke alt, der kan løses over telefonen, og i mødet på arbejdspladsen er det lettere at finde den rette løsning i direkte kontakt med alle håndværkerne.   
  
**Punkt efter punkt**   
For Søren føltes det næsten som en ny virksomhed, da han kom tilbage til Knauf Insulation. Han opstiller alle de positive forandringer.

* Logistikken:  
  – Leveringstiderne er blevet halveret og mere til, fordi vi får produkterne fra fabrikken i Bernburg i Tyskland. Det hjælper både kunderne og vores eget lager.
* Lageret i Hedensted:  
  – Her har vi plads til at lagerføre alle de produkter, der fremstilles i Bernburg. Og vi kan levere direkte til byggepladserne.
* Specialprodukter:  
  – Efterspørgslen efter ikke- standardiserede produkter stiger, f.eks. tykkelse og lambdaværdi. Det kan vi hurtigt være behjælpelige med, takket være den moderne fabrik i Bernburg.

**Godt samarbejde**

* Løsulden vokser:   
  – Flere og flere har indset fordelene ved løsuld og Supafil. Og efterspørgslen fortsætter med at stige.
* Ny organisation:   
  – Da jeg stoppede, var vi midt i at opbygge en ny skandinavisk organisation med hovedsæde i Göteborg. Nu er den på plads, og samarbejdet over grænserne fungerer rigtig godt. Selv om mit svenske stadig er lidt dårligt, griner Søren.

En ting har ikke ændret sig – og det er han glad for.   
  
– Jeg føler en stor frihed i arbejdet, så slutresultatet bliver det bedst mulige. Det giver mig arbejdsglæde.

**Kontakt:**Peter Isacsson, Nordic General Manager | +46 (0)706 45 00 06  
Fredrik Stengarn, Press Officer | +46 (0)735 23 23 32  
Thomas Pompe, Management assistent | +46 (0)703 35 54 43  
Elin Gustafsson, Nordic Marketing Coordinator | +46 (0)703 65 66 04